सेना के जवानों से भी उन्हें काफी प्रोत्साहन मिलता रहता था । आखिरकार 2006 में प्रवेश के अंदर के कलाकार ने उफान मारा और अपने वरिष्ठों की सलाह पर वे अपने भाई जुबली स्टार निरहुआ की सानिध्य में मुम्बई आ गए । यहाँ आकर उन्होंने बैरी जॉन के एक्टिंग क्लास में एडमिशन लेकर अपनी अभिनय क्षमता को निखारा और बतौर अभिनेता उनकी पहली फ़िल्म चलनी के चालल दूल्हा की शूटिंग 2007 में शुरू हुई । चलनी से चालल दूल्हा से लेकर ईद पर रिलीज हो रही बॉर्डर तक उन्होंने कई किरदारों को जीवंत किया है । प्रवेश लाल यादव ने बताया कि वे आज भी अपने यूनिट के सैनिक साथियों के संपर्क में हैं । उन्होंने बताया कि उनका पहला प्यार देश ही है । आज भी अगर जरूरत पड़ी तो उसी जोश के साथ बॉर्डर पर मोर्चा संभाल सकते हैं। प्रवेश लाल ने बताया कि सेना के अंग रहने के कारण उन्होंने बॉर्डर में भी सैनिकों की कार्यप्रणाली पर बारीकी से ध्यान रखा है साथ ही उन्हें सैनिक का किरदार निभाने में भी काफी मजा आया । आपको बता दें कि निरहुआ एंटरटेनमेंट प्राइवेट लिमिटेड की बॉर्डर भव्यता और बजट के दृष्टिकोण से भोजपुरी की अब तक कि सबसे बड़ी फिल्म मानी जा रही है । लेखक निर्देशक संतोष मिश्रा ने एक एक दृश्य पर काफी मेहनत की है । उल्लेखनीय है कि लेखक निर्देशक संतोष मिश्रा की बॉर्डर के निर्माता है प्रवेश लाल यादव । कार्यकारी निर्माता हैं हरिकेश यादव व प्रोडक्शन कंट्रोलर है राजेश भगत और प्रचारक हैं उदय भगत और रंजन सिन्हा । फ़िल्म में जुबली स्टार निरहुआ , यू ट्यूब क्वीन आम्रपाली दुबे सहित भोजपुरी जगत के नामचीन कलाकारों की फौज है ।